کمبوڈیا

کمبوڈیا جنوب مشرقی ایشیا میں واقع ایک ملک ہے۔ اس ملک کی سرحدیں ویت نام، لاؤس، خلیج تھائی لینڈ اور تھائی لینڈ سے ملتی ہیں۔ اس کا دار الحکومت نوم پن ہے۔

قدیم تاریخ 
پندرہ سو قبل مسیح میں جنوب مشرقی چین سے لوگ آکر آباد ہوئے یے جو تانبے اور چاول کی کاشت سے واقف تھے تھے پانچ سو قبل مسیح میں لوگوں نے لوہے کا استعمال سیکھا۔ اسی دوران ہندوستان کے ساتھ سیاسی بحری اور تجارتی تعلقات قائم ہوئے۔ ہندوستان سے آنے والے زیادہ تر لوگ دریائے می کانگ کی وادی میں آباد ہوئے جہاں وہ مچھلیاں پکڑتے، چاول کاشت کرتے اور مویشی پالتے تھے۔

فونان سلطنت 
ہندوستان سے ہجرت کرکے کمبوڈیا آباد ہونے والے لوگوں نے فونان سلطنت قائم کی۔ یہ سلطنت دریائے میکانگ اور دریائے باسک کے نچلے حصوں میں قائم ہوئی۔ سلطنت میں کاشتکار شہروں کے اطراف میں جبکہ تاجر ساحلی علاقوں میں آباد ہوئے۔ بحری تجارت کی وجہ سے ہندوستان کی تہذیب و تمدن اور مذہب بھی کمبوڈیا پہنچا۔

چنلا سلطنت 
چنلا کا علاقہ فونان سلطنت کے ماتحت تھا۔ چھٹی صدی عیسوی میں اس علاقے کے حکمران سترا سینا نے بغاوت کرکے فونان سلطنت پر قبضہ جما لیا اور چنلا آزاد سلطنت قائم کر دی۔ 706عیسوی کے بعد یہ حکومت دو حصوں میں تقسیم ہو گئی، بحری اور بری چنلا۔ اس دوران خمر نام کے ایک گروہ نے چنلا حکومت کا خاتمہ کرکے 802 عیسوی میں خمر سلطنت قائم کردی ۔

خمر سلطنت 
جیاورمن دوم 802 سے 850 تک خمر سلطنت کا حکمران رہا۔ اس کا جانشین اپنی سلطنت کو جھیل تونلے ساپ سے شمال تک لے گیا۔ اس کے بعد اندرا ورمن (877ء - 889ء) اور پھر اس کا بیٹا یاسو ورمن اول (889ء - 900ء) خمر سلطنت کا حکمران ہوا۔ یاسو ورمن نے اپنے نام پر یاسو دراپورا شہر آباد کر کے اسے دار الحکومت بنایا، ساتھ ہی شمال میں پانی کے ذخیرے بنائے۔

فہرست متعلقہ مضامین کمبوڈیا 
 فہرست متعلقہ مضامین کمبوڈیا

حوالہ جات 

کمبوڈیا
1933ء میں قائم ہونے والے ممالک اور علاقے
1953ء میں قائم ہونے والے ممالک اور علاقے
1993ء میں قائم ہونے والے ممالک اور علاقے
800ء کی دہائی میں قائم ہونے والے ممالک اور علاقے
802ء کی تاسیسات
آسیان کے رکن ممالک
آئینی بادشاہتیں
اقوام متحدہ کے رکن ممالک
ایشیا میں 1953ء کی تاسیسات
ایشیا میں 1993ء کی تاسیسات
ایشیائی ممالک
بحیرہ جنوبی چین کے کنارے واقع ممالک
جنوب مشرقی ایشیائی ممالک
سابقہ فرانسیسی مستعمرات
غیر ترقی یافیہ ممالک
فرانسیسی بین الاقوامی تنظیم کے رکن ممالک
فرانسیسی زبان بولنے والے ممالک اور علاقہ جات
مملکتیں
چھوٹے پیغام خانوں کا استعمال کرنے والے مضامین
علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات